Bobur Abduxoliqov va Shahzodbek Ubaydullayev «Energetik-BGU» bilan shartnoma imzoladi

24 yoshli hujumchi Bobur Abduxoliqov «Energetik-BGU» bilan 2021 yil yakuniga qadar shartnoma imzolagan bo‘lsa, Ubaydullayevning necha yilga shartnoma imzolagani ma'lum qilinmagan.
Abduxoliqov shu yilning 19 fevral kuni Ukrainaning «Rux» klubi bilan 3 yillik shartnoma imzolab, o‘yin amaliyotiga ega bo‘lmagani sababli may oyida shartnomasini bekor qilgandi. Shundan buyon sobiq klubi «Nasaf» safida mashg‘ulot o‘tagan Bobur Belarus chempionatiga ko‘chib o‘tdi.
23 yoshli Shahzodbek Ubaydullayev bungacha Soligorskning «Shaxtyor» jamoasi sharafini himoya qilayotgan edi. Belarus Oliy ligasida 5 o‘yinda maydonga tushgan forvard ham «Energetik-BGU» safiga qo‘shildi.
Eslatib o‘tamiz, ushbu klubda o‘tgan mavsumda Jasur Yaxshiboyev, Shahboz Umarov va ijara asosida Humoyunmirzo Iminov faoliyat yuritgandi.